Üllatuseks ja ohhoo ütlemiseks oli põhjust tõesti mitmelgi korral, sest linna ja maakonna lasteaiaõpetajad pakkusid teistele vaatamiseks ja järeletegemiseks hulgaliselt nutikaid ja lennukaid mõtteid. Enamik iddeedepakkujaist tutvustasid oma praktilisi töökogemusi, näitasid, milliste vahenditega on võimalik tegevusi lastele huvitavaks ja mänguliseks muuta.
#000001
Lasteaiaõpetajad pakkusid teistele tutvumiseks erinevaid õppemänge, mille abil saavad lapsed selgeks tähed või õpivad arvutamist, samuti õppemängud inimese kehast või vereringest.
#000002
Rohket huvi tekitasid ka erinevate käeliste tegevuste tutvustajad: ajalehest pildiraamid, jääkmaterjalide kasutamine ja loodusliku materjali kasutamise võimalused.
#000003
Ostuhuvi oli paljudel külastajatel arvutis kasutatavate õppematerjalide vastu, sest selliseid vahendeid ongi võimalik esmajoones sellistel üritustel saada. Igal üritusel osalejal oli võimalus meisterdada endale või mõnele sõbrale kaunis siidist lilleõis.
#000004
Ideepakkujaid oli seekordsel üritusel kokku 24.
#000005
Õige mitmed soovijad jäid paraku oma järge ootama, sest suuremat hulka esinejaid ei võimaldanud ruumid ega aeg. Samas andsime välja lubaduse, et kuna oli palju huvilisi nii esinejate kui ka külastajate poolt, siis järgmine samalaadne üritus toimub juba sügisel.
#000006
Ideelaada kordaminekul oli oma suur osa päeva juhtfiguuril Lottel, keda kehastas lasteaia loovusõpetaja Egle Remm, samuti lasteaia juhtkonnal, kes suhtus meie üritusse igati soosivalt ja abivalmilt.
#000007
Meeldiv on tagantjärele tõdeda, et kokkutulnud lasteaednikud soovisid taolise ürituse kordumist, sest tore on näha kolleege teistest majadest, jagada oma kogemusi ning saada juurde uusi nippe tööks lastega. Lotte lasteaiast käis kolme tunni jooksul uusi teadmisi saamas sadakond külastajat.
#000008
Haridusportaal.ee – Lasteaiajuhile, koolijuhile, firmajuhile
Sinamina.ee – koolitused, nõustamine, murekirjad
#000011